LT
L 52/16
Europos Sąjungos oficialusis leidinys
2023 2 20
III PRIEDAS
Informacija, kuri turi būti pateikta oficialiame skiepijimo plane 1 DALIS
1.
Laikomi gyvūnai a) pagal II priedą atlikto vertinimo aprašymas ir rezultatai, įskaitant informaciją apie epizootinę padėtį ir svarbią informaciją, kuria remiantis atliktas vertinimas; b) pasirinktos skiepijimo strategijos ir skiepijimo plano pagrindiniai tikslai ir uždaviniai; c) išsamus geografinis skiepijimo zonos, kurioje turi būti vykdomas skiepijimas, aprašymas ir ūkių, kuriuose laikomi paskiepytini gyvūnai, buvimo vieta, jei žinoma ir taikytina, įskaitant žemėlapius; d) jei reikia, išsamus aplink skiepijimo zoną esančios zonos geografinis aprašymas ir ūkių, kuriuose laikomi į sąrašą įtrauktų rūšių gyvūnai, buvimo vieta, jei žinoma, įskaitant žemėlapius; e) skiepijimo zonoje esančių ūkių, kuriuose laikomi į sąrašą įtrauktų rūšių gyvūnai, skaičius ir ūkių, kuriuose vykdytinas skiepijimas, skaičius (jeigu skaičius nesutampa); f)
numatomas skiepytinų laikomų į sąrašą įtrauktų rūšių gyvūnų skaičius, jų kategorijos ir, jei reikia, amžius;
g) numatoma paskiepytų gyvūnų ir produktų galutinė paskirtis; h) gyvūnų, kuriems skiepijimas netaikomas, kategorijos ir pagrindimas; i)
vakcinos naudojimo tvarka ir skiepijimo priežiūros sistema;
j)
numatoma skiepijimo trukmė nuo skiepijimo pradžios iki priežiūros, atliekamos po skiepijimo, pabaigos;
k) vakcinos charakteristikų santrauka, įskaitant vakcinos (-ų) pavadinimą, gamintojo (-ų) pavadinimą ir skiepijimo būdus; l)
nurodoma, ar vakcina naudojama pagal Reglamento (ES) 2019/6 110 straipsnio 2 dalį;
m) 9 straipsnio 1 dalies c punkte ir 10 straipsnio 2 dalies b punkte nurodytos sustiprintos klinikinės ir laboratorinės priežiūros duomenys; n) taikytinos higienos ir biologinio saugumo taisyklės; o) duomenų apie skiepijimą saugojimo sistema; p) paskiepytų gyvūnų perkėlimo ir jų produktų vežimo apribojimai ir kitos taikytinos rizikos mažinimo priemonės, skirtos galimam ligos plitimui kontroliuoti, bei jų taikymo trukmė, be šiame reglamente numatytų priemonių; q) informavimo kampanija, vykdytina siekiant informuoti veiklos vykdytojus ir visuomenę apie skiepijimą, įskaitant žmonėms vartoti skirtų gyvūninių produktų, gautų iš paskiepytų į sąrašą įtrauktų rūšių gyvūnų, saugą; r) kiti klausimai, kuriuos kompetentinga institucija laiko tinkamais atsižvelgiant į situaciją.